Nemzetek konyhája – Az erdélyi puliszka

2017. február 3-án délelőtt a Szilágyi Erzsébet Független Segítő Nőegylet szervezésében került megrendezésre a *Nemzetek konyhája* elnevezésű program első összejövetele. A főzőcske a *Kultúrházak éjjel-nappal* országos programsorozatba is kapcsolódott.

A puliszka készítés rejtelmeibe *Palencsár Erzsébet* avatta be az érdeklődőket, bemutatta az elkészítés fázisait, megosztotta a résztvevőkkel az apró, de fontos fortélyokat.

Az „eredmény” közös elfogyasztása előtt *Nagyné Kiss Mária* tartott előadást a puliszka történetéről. A kellemes hangulatú közös főzésnek a Petőfi Sándor Művelődési Ház és Könyvtár biztosított helyet.

A hagyományok átadását remekül példázza, hogy titkárunk, *Nagy Lászlóné Terike*, az osztályával el is készítette a puliszkát, ami kivétel nélkül ízlett a fiataloknak.

A Nemzetek konyhája következő összejövetelén az olasz konyhára jellemző *ravioli* titkait szeretnénk megismerni. Ennek tervezett időpontja: április 14., mely alkalomra szeretettel várjuk az érdeklődőket!

 Reichenbergerné Földvári Anita

Szilágyi Erzsébet Független Segítő Nőegylet







